Il-każijiet attivi jitilgħu għal 881 wara li jinstabu 93 każ ġdid In-numru ta' każijiet attivi ta' Covid-19 komplew jiżdiedu għal 881 wara li llum ħarġu 93 każ ġdid minn fost 2,257 swab test mentri 31 oħra fiequ mill-virus. Mill-każi ġodda li tħabbru bejn il-Ħadd u t-Tnejn irriżulta li 25 kienu membri tal-familja ta' każijiet magħrufa, erbgħa kienu kollegi tax-xogħol li kienu pożittivi għall-Covid-19, tnejn oħra kellhom kuntatt dirett ma' każi preċedenti, waqt li każ kien importat. Bil-każijiet ġodda mħabbra llum, n-numru ta' dawk li laqqtu l-virus mindu feġġ f'pajjiżna tela' għal 3,937.